L 22014 Jurnalul Oficial al Uniunii Europene 17.8.2013 REGULAMENTUL (UE) NR. 786/2013 AL COMISIEI din 16 august 2013 de modificare a anexei III la Regulamentul (CE) nr. 853/2004 al Parlamentului European şi al Consiliului în ceea ce priveşte limitele permise pentru iesotoxine în moluştele bivalve vii (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 853/2004 al Parla- mentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (!), în special articolul 10 alineatul (1) litera (d), întrucât: (1) Regulamentul (CE) nr. 853/2004 stabileşte norme specifice privind igiena alimentelor de origine animală care trebuie respectate de operatorii din sectorul alimentar. Respectivul regulament prevede că operatorii din sectorul alimentar trebuie să se asigure că moluştele bivalve vii introduse pe piaţă pentru consumul uman nu conțin anumite biotoxine marine în cantități totale, măsurate în corpul întreg sau în orice parte comestibilă separat, care depăşesc limitele stabilite la secțiunea VII capitolul V punctul 2 din anexa III la acesta. Punctul 2 litera (d) din capitolul respectiv stabilește limita maximă pentru iesotoxine la 1 miligram de echivalent iesotoxine la kilogram. (2)  În decembrie 2008, Autoritatea Europeană pentru Siguranța Alimentară (EFSA) a adoptat un aviz al Grupului ştiințific pentru contaminanții din lanţul alimentar cu privire la o cerere din partea Comisiei Europene referitoare la biotoxinele marine din moluşte — grupul iesotoxinelor (). În conformitate cu respectivul aviz, în urma administrării orale de iesotoxine în cadrul unei serii de studii de toxicitate acută, nu s-au observat mortalitate şi semne clinice de toxicitate. În plus, EFSA a concluzionat că o porție de crustacee nu ar trebui să conțină mai mult de 3,75 miligrame de echivalent ieso- toxine la kilogram. Acest nivel este mai mare decât actuala limită prevăzută la punctul 2 litera (d) din capitolul V din secţiunea VII a anexei III la Regulamentul (CE) nr. 853/2004. (3)  Cea de a 32-a reuniune a Comitetului Codex alimentarius pentru peşte și produse pescărești (1-5 octombrie 2012) a confirmat excluderea iesotoxinelor din lista biotoxinelor marine care ar trebui să fie testate la nivel internațional. (4) Având în vedere avizul EFSA și concluziile celei de a 32-a reuniuni a Comitetului Codex alimentarius pentru peşte şi produse pescăreşti, este adecvat să se mărească limita actuală pentru iesotoxine la 3,75 miligrame de echivalent iesotoxine la kilogram. (5) Prin urmare, anexa III la Regulamentul (CE) nr. 853/2004 trebuie modificată în consecință. (6)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar şi sănătatea animală și nu au întâmpinat nicio opoziție din partea Parlamentului European sau a Consiliului, ADOPTĂ PREZENTUL REGULAMENT: Articolul 1 În anexa III la Regulamentul (CE) nr. 853/2004, punctul 2 litera (d) din capitolul V din secţiunea VII se înlocuieşte cu următorul text: „(d) pentru iesotoxine, 3,75 miligrame de echivalent ieso- toxine la kilogram;”. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 august 2013. () JO L 139, 30.4.2004, p. 55. (?) EFSA Journal 2009, nr. 907, 1-62. Pentru Comisie Președintele Josă Manuel BARROSO